cyanic-selkie/wikianc huggingface dataset:
Алекс Фергусон
Фудбалска Кариера
Наредниот октомври Фергусон добива понуда од Англискиот Клуб Нотингам Форест(англиски: Nottingham Forest), но Фергусон ја одбива понудата бидејќи неговата сопруга не сака да се пресели да живее во Англија, па заради тоа тој потпишува со Фалкрик(англиски:Falkrik) од Шкотска. Во Овај клуб Фергусон е промовиран како играч-тренер, но по доаѓањето на John Prentice, Фергусон станува само играч,бидејќи му се скратени обврските како тренер. Фергусон е незадоволен со тоа што нема повеќе да биде тренер и бара трансфер. Барањето му е прифатено и Фергусон се префрла во Аир Јунајтед (англиски: Ayr United), каде што тој и ја завршува кариерата како играч во 1974 година.
Ист Стирлинг
Во јуни 1974, на возраст од само 32 години, Алекс Фергусон бил назначен како менаџер на на Ист Стирлинг. Тој работи како менаџер со скратено работно време и има плата од само 40 фунти неделно. Тој со оваа менаџерска позиција одма добива репутација на дисциплиниран тренер. Подоцна Боби Мек Клеј (англиски:Bobby McCulley дава критика за Фергусон во која што тој вика „Никогаш порано се немам уплашено од никого, но Фергусон беше застрашувачки од самиот почеток“. Неговите играчи од Ист Стирлинг исто така позитивно ја коментирале тактичката игра на нивниот тренер, зад која што и стојат успешните резултати со Ист Стирлинг.
Сент Мирен (англиски: St. Mirren)
Фергусон е менаџер на Сент Мирен четири сезони започнувајќи од 1974 па сè до 1978 година. Додека е менаџер на Сент Мирен, Фергусон создава забележливи трансформации,игра напаѓачки фудбал и создава еден млад и успешен тим. Но за жал Сент Мирен е единствениот клуб од којшто Фергусон добива отказ.
На 31 мај 2008 година Д Гардијан (англиски: The Guardian) објавува интрвју со Тод, човекот којшто му го дал отказот на Фергусон, Тод има 87 години во моментот кога што се прави интервјуто. Неговата изјава е дека фергусон е отпуштен од клубот поради тоа што тој го прекршил договорот со тоа што се согласил да замине во друг клуб, т.е Абердин. Тод изјавил дека многу се кае за тоа што се случило, но и го обвинува Абердин за тоа што не преговарал директно со клубот.
Рано разочарување
Алекс Фергусон станува менаџер на Абердин 1978,кога го заменува дотогашниот менаџер Били Мек Нил, којшто бил на кормилото на на Абердин само една сезона пред да премине во Селтик. Иако Абердин е еден од поголемите и подобрите шкотски клубови, Абердин го нема освоено домашното првансто од сезоната 1955. Тимот на Абердин играл прилично добро во лигата, и немал пораз од претходниот декамври, но сепак на крајот завршил како второ пласиран во првенството. Иако Фергусон е фудбалски менаџер веќе 4 години,тој сепак не е многу постар од неговите играчи, поради тоа тој не може да постигне респект од неговите играчи коишто се постари од него како на пример Џоу Харпер. Со такви проблеми којшто ги има Фергусон сезоната и не му оди најдобро, успева да стигне до полуфинлето од Купот и завршува како четврто пласиран на табелата.
Во 1979 повторно го губат финалето во Купот, за овие неуспеси Фергусон ја презема вината, давајќи изјава дека требало да направи измени во тимот и тактиките а тој не ги сторил.
Сребро-најмалку
Абердин ја започнал наредната сезона многу лошо, но нивната форма драматично се подобрува во текот на првенството и тие ја освојуваат Шкотската Лига таа сезона, а за да ја крунисаат добрата година на последниот натпревар издвојуваат победа од 5:0 во последното коло. Со освојувањето на првенствот Абердин прави прекин на серијата од 15 години во Шкотската лига во која трофејот толку сезони по ред им припаѓал на Рејнџерс или на Селтик. Со тоа Фергусон ја стекнал довербата и почита од своите играчи и изјавил „ Ова беше успехот што не обедини сите, конечно ги убедив играчите да веруваат во мене“.
Тој е строг и дисциплиниран тренер, со тоа тој го добива и прекарот од своите играчи „Бесниот Ферги“.
Тимот на фергусон продолжува со успесите и во 1982 година го освојува Шкотскиот Куп. Тој тогаш добива понуда за работа како тренер на Вулверхемптон, но ја одбива бидејќи според него во Вулверхемптон има проблеми, и дека дава изјава дека неговата мисија во Абердин не е завршена ни до пола.
Европски успех
Фергусон веќе во наредната сезона (1982–83) го води својот клуб Абердин во уште поголем успех. Абердин се квалификува во Купот на Европските победници од куповите како резултат на освојубањето на Шкотскиот Куп во претходната сезона.Нивната игра во Европскиот Куп е импресивна, успеваат да го елиминираат Баерн Минхен (англиски: Bayern Munich),којшто претходно го поразува Тотенхем(англиски:Tottenham Hotspur) со 4:1. Сопред Вајл Милер (англиски: Willie Miller) победата над Баерн Минхен им ја донесе самодовербата да веруваат дека можат и да го освојат Купот.Тоа и се случи! Со победата над Реал Мдрид со 2:1, Абердин на 11 мај 1983 година го освојува Купот на Европа. Со тоа Абердин станува третиот клуб од Шкотска на којшто му успеало да го освои овај трофеј, а Фергусон се чувствува дека „направил нешто многу вредно во својот живот“. Абердин таа сезона исто така имал добри игри и во лигата на Шкотска, и повторно го освоил купот на Купот на Шкотска таа година со победа на Рејнџерс,но Фергусон не бил задоволен од играта во финалето и ја нарекол „срамежлива изведба“. Оваа ијзава која што потоа била повлечена односно порекната, Фергусон првично ја изјавил после завршувањето на натпреварот.
Во сезоната 1983/84, формата на Абердин се пободрува и ја освојуваат лигата на Шкотска и Купот. Фергусон е награден со Орден од Британската Империја, и има понуди од повеќе клубови како Рејнџерс, Арсенал ФК, Тотенхем истата сезона. Абердин повторно ја освојува лигата во сезоната 1985/86, но наредната сезона е разочарувачка за клубот, којшто завршува на четвртата позиција, а ги освојуваат двата Купа. Во 1986 година Фергусон ја известува управата на клубот дека сака да си замине.
Фергусон е дел од клупата на шкотската репрезентација но не е прв менаџер за време на квалификациите за Светско Првенство 1986. На крајот на натпреварот со кој Шкотска успева да стигне до play-off на Светското Првенсто, кој се одиграл на 10 септември 1985, менаџерот на Шкотската репрезентацијата колабира и умира. После смрта на дотогашниот менаџер на репрезентацијата Јок Стеин (англиски: Jock Stein), Фергусон е назначен на неговата позиција, и тој го предводи Шкотскиот Репрезентација на Натпреварот против Австралија и потоа на Светското Првенство. За да може да успешно да ги извршува меѓународни задачи, тој го назначува Арчи Нокс(англиски: Archie Knox) за помошник менаџер.
Во тоа време Фергусон добива и понуда за да биде менаџер на Тотенхем, но ја одбива, и заминува во Luton Town's David Pleat, одбивајќи ја и понудата на Арсенал ФК да го замени дотогашниот менаџер Дон Хју (англиски: Don Howe).
Истото лето постоеле шпекулации дека Фергусон ќе го замени Рон Аткинсон (англики: Ron Atkinson) менаџерот на Манчестер Јунајтед,тоа иако не се случило тоа лето, во ноември 1986 после отпуштањето на Рон Аткинсон, Алекс Фергусон застанува на чело на клубот од Манчестер, Манчестер Јунајтед
Назначување и почетни години
Алекс Фергусон е назначен за менаџер на Манчестер Јунајтед на 6 ноември 1986 година на Олд Трафорд (англики:Old Trafford). Уште од самиот почеток Фергусон бил загрижен за некои Фудбалери како Норман Вајтсајд, Пол Мек Грејт и Брајан Робсон за тоа дали се во форма и дали имаат проблеми со пиењето. Поради неговите сомнежи тој се одлучува да ја зголеми дисциплината во клубот, а тоа носи резултати и Манчестер Јунајтед се исклчува за неколку места на тебелата и завршува како единаесетто пласиран во таа сезона. Тие имале само една победа на гостински терен и тоа против Ливерпул на Енфилд, од 1:0 тоа всушност бил и единствениот пораз на Ливерпул на домашен терен. Три недели после назначувањето на Фергусон за тренер на Ливерпул, се случува трагедија во неговото семејство,мајката на Фергусон умира од рак на белите дробови.
Фергусон го назначува за помошник тренер Арчи Нокс, истиот човек,којшто му беше помошник тренер во Абердин.
Во сезоната 1987/88 Фергусон носи неколку нови засилувања во Манчестер како Стив Брус,Вив Андерсон,Брајан Мек Клер и Џим Леиџтон. Новите засилувања носат добри резултати и Манчестер Јунајтед ја завршува сезоната на второто место, со само девет бода помалку од првопласираниот Ливерпул. Во наредната сезона 1988/89 во тимот на Манчестер се враќа и Марк Хјус којшто од пред две сезони бил во тимот на Барселона,но наместо работите да тргнат на уште подобро,тимот на Манчестер доживува разочарување и голем неуспех завршувајќи ја сезоната на на единесетата позиција. За сезоната да биде уште полоша придонесува и фактот што Манчестер Јунајтед е елиминиран од Купот уште во шестото коло од Нотингам Форест со резултат од 1:0. За време на сезоната Манчестер игра неколку пријателски натпревари. Во еден од тие пријателски натпревари одигран против Сомерсет,Фергусон заедно со неговиот помошник Арчи Нокс се појавуваат на теренот во првиот тим на Јунајтед, тоа останува единственото појавување на теренот на Менаџерот на Манчестер Јунајтед.
Наредната сезона 1989/90, Фергусон повторно го зголемува својот тим и го засилува средниот ред со Неил Веб, Пол Инс и Гери Палистер. Сезоната започнува добро, Manchester забележува победа над Арсенал од 4:1, но брзо се случува пресврт и претрпуваат пораз од нивниот градски соперник Манчестер Сити (англики: Manchester City). После тоа следуваат шест порази и два нерашени резултати. Резултатите се едни од најлошите за Манчестер Јунајтед, Фергусон е притиснат од јавноста и новинарите бараат отказ за Фергусон и крај на лошиата игра на клубот. Подоцна во 1989(истата сезона) Фергусон дава изјава и го прогласува тој период како најлошиот период што воопшто го имал.
После седум натпревари без победа на Манчестер му гостува на Нотингам Форест во третото коло FA Купот. Нотингам e во добра форма и се очекува пораз на Манчестер по којшто Фергусон би бил отпуштен. Но на позитивно изненадување на навивачите на Манчестер Јунајтед, Манчестерr го добива натпреварот со 1:0 со голот на Марк Робинс(англиски: Mark Robins) а со тоа Фергусон останува на чело на тимот. За овај натпревар од Купот има повеќе коментари во коишто новинарите коментираат дека ова е натпреварот којшто му ја спасил кариерата и опстанокот на Фергусон во Манчестер Јунајтед.
Cantona и првите наслови во лигата
Иако формата на Манчестер Јунајтед во наредната сезона 1990/91 значително се подобрува, повторно не може да се одржи во текот на целата сезона па завршуваат како шести на табелата. И покрај освојувањето на Купот во претходната сезона некои сѐ уште не веруваат во способноста на Фергусон дека може да ја освои Премиер Лигата.
При крајот на сезоната во 1991 година помошник тренерот на Фергусон, Арчи Нокс заминува во Гласгов Рејнџерс, а за нов помошник на фергусон е промовиран менаџерот на младиот тим на Манчестер Јунајтед, Брајан Кид (англиски: Brian Kidd).
Наредната сезона 1991/92 повторно не оди според очекувањата на Фергусон. Јавноста смета дека неговите грешки се виновни за неуспехот на нивниот клуб. Манчестер Јунајтед таа сезона го освојува лига Купот (League Cup) и Супер Купот (Super Cup), но го губат насловот во лигата, односно откако скоро во текот на целата сезона се наоѓале на врвот на табелата,на крајот остануваат зад Лидс Јунајтед ( Leeds United). Фергусон смета дека клучот на неуспехот се должи на тоа што неуспеале да се потпише договор со [[Мик Харфорд([[Mick Harford) и да се донесе на Олд Трафорд. Но затоа пак смета дека доколку успее да се потипше тој договор,може да се очекуваат поголеми успеси во наредната сезона.
Во завршетокот на сезоната 1992 година Фергусон е по потрага по нови напаѓачи. Тој се обидува да го донесе Алан Ширер (англиски: Alan Shearer) од Саутемтон (англиски: Southampton), но неуспева и Алан Ширер потпишува со Блекбурн Роверс (англиски: Blackburn Rovers). На крај тој плаќа 1 милион фунти за да го донесе напаѓачот Дион Даблин (Dion Dublin) од [[Кембриџ Јунајтед ([[Cambridge United). Тој е единственото поголемо засилување тоа лето за наредната сезона.
После забавениот старт во сезоната 1992/93 (тимот е на десеттото место на на почетокот на ноември) се чини дека шансите за Манчестер Јунајтед да ја освои титулата се загубени. Но по доаѓањето на францускиот напаѓач Ерик Кантона (англиски: Eric Cantona) од Лидс Јунајтед во Манчестер Јунајтед за кој се Фергусон потрошил дури 1.2 милиони фунти, иднината на Фергусон и Манчестер Јунајтед се променува. Таа сезона Манчестер Јунајтед успева да ја освои титулата во премиер лигата и да заврши со 10 бода повеќе од второ пласираниот Астон Вила ([[Aston Villa). Таа сезона Алекс фергусон беше прогласен за менаџер на годината.
Сезоната 1993/94 носи поголем успех. Алекс Фергусон го носи во Манчестер Јунајтед Рој Кин ([Roy Keane), како замена за Bryan Robson којшто е во завршетокот на својата кариера. За трансферот на Рој Кин во Манчестер Јунајтед Фергусон плаќа рекордни 3.75 милиони долари и со тоа го засилува средниот ред на тимот од Олд Трафорд.
Манчестер Јунајтед бил на врвот на табелата од почетокот на сезоната до саmиот крај. Кантона бил најдобар стрелец во лигата, со постигнати 25 голови, и покрај тоа што бил исклучен од игра дури двапати во рок од пет дена во март 1994. Манчестер Јунајтед истата сезона стигнал и до финалето од Купот, каде загубил од Астон Вила со резултат од 3:1. Манчестер Јунајтед таа сезона исто така го освоил и FА-купот со убедлива победа против Челси ([[Chelsea) so 4:0.
По завршувањето на сезоната 2012/2013, кога Манчестер Јунајтед повторно ја освоиле шампионската титула, сер Фергусон се повлекол од менаџерската позиција, а продолжил да ги извршува функциите директор и амбасадор на клубот. Во знак на почит кон него, во септември 2013 година, градската власт во Манчестер одлучила улицата "Вотерс рич", која поминува пред стадионот "Олд Трафорд", да ја преименува во "Сер Алекс Фергусон".
Животот на Фергусон
Фергусон живее во Вилмслов (англиски: Wilmslow Cheshire), со неговата сопруга Кети Фергусон (англиски: Cathy Ferguson). Тие се венчале во 1966 година и имаат три синови: Марк роден 1968, и два близнаци родени 1972 година Дарен и Џејсон. Дарен Фергусон е моментално менаџер на Престон Нортх Енд (англиски: Preston North End).
Сент Јоунстон (англиски: St. Johnstone) (1960–1964)
- Шкотска прва девизија: 1962/63
Фалкрик (англиски: Falkirk) (1969–1973)
- Шкотска прва девизија: 1969/70
Сент Мирен (Англиски :St. Mirren) (1974–1978)
Шкотска прва девизија1976/77
Абердин (англиски: Aberdeen) (1978–1986)
-Шкоткса прва девизија: 1979/80, 1983/84, 1984/85
-Шкотски Куп: 1982/82, 1982/83, 1983/84, 1985/86
-Шкотски Лига Куп: 1985/86
-УЕФА Куп на победниците од Куповите: 1982/83
-УЕФА Супер Куп: 1983
Манчестер Јунајтед (1986–)
-Премиер Лига-: 1992/93, 1993/94, 1995/96, 1996/97, 1998/99, 1999/2000, 2000/2001, 2002/03, 2006/07, 2007/08, 2008/09
-FA Куп: 1989/90, 1993/94, 1995/96, 1998/99, 2003/04
-Лига Куп:1991/92, 2005/06, 2008/09
-УЕФА Лига на Шампиони: 1998/99,2007/08
-Уефа Куп на победниците од Куповите: 1991
-Интерконтинентален Куп: 1999
-ФИФА Светски Куп: 2008
Список на државни водачи во 942 година
Ова е список на државни водачи во 42 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Ресен (Бугарија)
Ресен (Ресен) — село во Северна Бугарија. Административно припаѓа на општина Велико Трново, Великотрновска Област. Има население од околу 1.943 жители (2022).
Географија и местоположба
Селото се наоѓа во долината каде што реката Негованка се влева во реката Росица. Климата е умерена континентална - типична за Дунавската рамнина. Климатските услови го фаворизираат одгледувањето на градинарски и овошни култури. Ресен се наоѓа на 18 километри северно од Велико Трново и на 15 километри од античкиот град Никополис ад Иструм.
Редовни настани
Секоја година на празникот Димитровден во Ресен се одржува традиционална селска средба.
Спорт
Фудбалскиот клуб на селото се вика ФК Ресен и се натпреварува на аматерски план во регионалните групи од Велико Трново. По 10-годишна пауза, тимот беше вратен во натпреварите во 2010 година.
Александар Мењков
Александар Александрович Мењков ( Александр Александрович Меньков, Минусинск, 7 декември 1990 година) е руски спортист, специјализиран за скок во далечина.
Спортска биографија
Во јуни 2009 година, тој поставил нов личен рекорд со скок од 8,16 м во Кемерово. Тој освоил златен медал на Европското првенство за јуниори во Нови Сад истата година, но не успеал да се пласира во финалето на Светското првенство истата година. На отворањето на сезоната 2011 година, тој го подобрил својот личен рекорд за 1 см на Сибирскпото регионално првенство.
Резултатот од својата кариера го постигна на Светските првенства во 2013 година на домашен терен во Москва, каде стана светски шампион со резултат 8,56 м (нов национален рекорд ). Тој бил шести на претходното првенство во Тегу, а истото место го зазеде и на СП 2015 година во Пекинг.
Список на државни водачи во 1057 година
Ова е список на државни водачи во 057 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
NGC 4663
NGC 4663 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4663 се споменува и како IC 811, MCG -2-33-2.
Податоци од набљудување
Според морфолошката класификација на галаксиите, NGC 4663 е од видот SB0. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 13,2 m/лм2. NGC 4663 има привидни димензии од 1,1' х 0,8'.
NGC 2444
NGC 2444 — леќеста галаксија во соѕвездието Рис, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2444 се споменува и како UGC 4016, MCG 7-16-16, CGCG 206-24, Arp 143, VV 117, NPM1G +39.0140.
Откривање
Објектот е откриен на 18 јануари 1877 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 2444 е од видот S0. Видливиот сјај со голо око изнесува 13,2 m, а оној во рамките на интервалот од минималната до максималната честота 14,2 m, додека површинскиот сјај изнесува 13 m/лм2. NGC 2444 има привидни димензии од 1,6' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 46 м 53 с, а неговата деклинација, односно висината на лакот на тој агол, + 39° 1' 57". Положбениот агол на објектот е во износ од 27°.
Општ поим на заболувањето
Што претставува заболувањето
Постојат повеќе обиди за дефинирање на заболувањето. Една од таквите дефиниции е дека заболувањето претставува нарушување на нормалниот живот на организмот под влијание на штетните фактори (агенси) и се одликува со намалена работна способност и намалено прилагодување кон надворешната средина. Попроста дефиниција на заболувањето би била – дека тоа претставува отстапување од нормалното. Меѓутоа, не постои точна дефиниција која става остра граница меѓу здравјето и заболувањето. Така на пример, зголемениот физички напор доведува до нормално забрзување на срцевата работа и дишењето. Од друга страна, забрзаната срцева работа и забрзаното дишење, ако се јави во мирување, може да претставува знак на тешко заболување на срцето. Друг таков пример е зголемување на срцевиот мускул. Срцето нормално, физиолошки се зголемува кај тренираните спортисти. Тоа значи дека заболувањето не е само обично отстапување од нормалното, туку истовремено претставува нарушување на способноста на организмот за прилагодување кон штетните влијанија на средината. Притоа, отстапувањето од нормалното е придружено со нарушување на функцијата на организмот.
Рубеус Хагрид
Рубеус Хагрид (Rubeus Hagrid) е измислен лик во Хари Потер книгите напишани од Џ. К. Роулинг. Ликот е вообичаено адресиран по презимето. Хагрид е полуџин Keeper of Keys and Grounds, ловочувар и, почнувајќи од третата година на Хари Потер во Хогвортс училиштето за магии и волшебништво, учител по грижа за волшебните суштества. Подоцна во серијалот, се открива дека Хагрид е исто така и член на Редот на фениксот.
„Hagrid“, според Роулинг во интервју со The Boston Globe, доаѓа од зборот „hagridden“ (измачуван), со значење да имаш кошмарска ноќ, особено за време на мамурлак.
Развој на ликот
Хагрид бил меѓу првите ликови за кои Роулинг вели дека ги создала „токму првиот ден“. Во нејзината статија Harry's Fame, Роузмери Горин наведува дека ШУмата Дин е влијание на Роулинговите дела и дека Хагрид е единствениот лик кој е „директно доведен од Шумата Дин“. Според Горин, „испуштените зборовни завршетоци [на Хагрид] се особеност на Чепстоу“. Таа наведува и дека Хагрид е физички „моделиран според велшкото поглавје на Пеколни Ангели кои ненајдено упаѓаат во градот и крмаат во барот, 'огромни планини од кожа и коса'."
Ликот на Хагрид и разговорите помеѓу него и Хари, Рон Визли и Хермиона Гренџер во неговата колиба се експозитивни низ серијалот, поради тоа што триото обично дознаваат работи за Дамблдор и Хогвортс зборувајќи со Хагрид, бидејќи тој има навика да му се испуштаат нешта. Откако го воведува Хари во волшебничкиот свет, Хагрид се оттогаш е еден од најблиските пријатели на Хари. Хагрид постојано го надгледува, и е прилично заштитнички, гледајќи го како сирак и аутсајдер. Во возрат Хари, покрај големата животинска опседнатост, го гледа Хагрид како еден од најважните личности во неговиот живот. Роулинг наведува во едно интервју дека сцената во последната книга во која Хагрид е виден како го носи очигледно мртвото тело на Хари е многу значајна откако „Хагрид го носи Хари од Дарслиеви. Тој го носи во волшебничкиот свет … Тој се постави како негов чувар и водич ... И сега сакав Хагрид да биде тој што ќе го извлече Хари од шумата.“ Тој е исто така еден од првите ликови кој подразбира дека мислињето на волшебниците за „чистокрвните“ и „полукрвните“ е застарен поим.
Роулинг наведува во едно интервју дека Хагрид бил во домот Грифиндор додека бил ученик. Кога ја поседувал акромантулата, тој бил избркан бидејќи неговото милениче се сметало да биде „чудовиштето на Слитерин“. Сепак, разубеден од Албус Дамблдор (кој во тоа време бил професор по преобразување), директорот Армандо Дипет се согласил да го обучува Хагрид за ловочувар, дозволувајќи му на момчето да остане во Хогвортс. Веќе кога Хари почнува да учи во Хогвортс, Хагрид е исто така и чувар на клучевите и имотот: претходното, според Роулинг, значи „дека тој те пушта надвор и во Хогвортс“. Дел од неговата работа вклучува водење на учениците од прва година преку езерото во бротчиња, кога за првпат пристигнуваат во Хогвортс.
Наводи
Figuren der Harry-Potter-Romane Personnages secondaires de l’univers de Harry Potter Hogwarts kadrosu
Секретаријат на ООН
Секретаријатот на Обединетите нации е главниот административен орган на организацијата. Него го сочинуваат Генералниот секретар на ООН и службеници, односно служби, што и се потребни на Организацијата. Постојат три категории на службеници и тоа: прва, во која спаѓаат Генералниот секретар и неговите заменици, втората, меѓународни службеници - специјалисти и третата во која спаѓаат лицата од техничкиот персонал (секретари, дактилографи, курири и слично).
Генералниот секретар се избира од страна на Генералното собрание по препорака на Советот за безбедност. Неговиот мандат трае пет години при што тој може да биде избран одново по истата постапка. Секретаријатот врши технички услуги за органите на Обединетите нации, ги подготвува заседанијата, ги публикува нивните изданија, извештаите и другите релевантни документи, при што е одговорен и за нивната дистрибуција. Надлежен е и за водење и чување на архивите и за објавување на нејзините официјални документи.
Долмабахче
Долмабахче (Dolmabahçe Sarayı — дворец кој се наоѓа во Истанбул, Турција. Дворецот, кој денеска служи како музеј се наоѓа на европскиот дел на градот во реонот на Бешикташ. Овој објект бил изграден во времето на османлискиот султан Абдул Меџит I во периодот помеѓу 1842 и 1853 година. Во периодот од 1856 до 1887 година и во периодот од 1909 до 1922 година, дворецот служел како резиденција на османлискиот султан. По 1922 година во него живеал Кемал Ататурк каде починал во 1938 година.
Историја
Изградбата на палатата започнала во 1843 година додека завршила до 1856 година целосно. Трошоците кои биле потрошени за изградбата на Долмабахче биле околу 5 милиони лири, кое одговарало на приближно 1/4 од годишните даноци или 35 тони злато, или пак на околу $ 1,5 милијарди долари во денешна вредност. Финансирањето на објектот се одвивало преку печатење на книжни пари. Според некои извори, се говори дека тогашниот министер за финансии му соопштил на султанот дека изградбата на палатата чини околу 3,500 пиастри, но всушност тоа била сумата која била неопходна за печатењето на парите. Самата изградба довела да царството се доближи до банкрот и да стане финансиски зависна од надворешни извори односно земји. Поголемиот дел од следните султани ги претпочитале помалите новоизградени палати по Босфорот. Оваа палата се користела и од страна на Мустафа Кемал Ататурк, каде починал на 10 ноември 1938 година по подолг период на боледување.
Комплекс
Дворецот е поделен на три основни делови: Мабејн-и Хумајун, Муаједе и Харем.
Мабејн-и Хумајун
Мабејн-и Хумајун позната и како Селамлик е објектот каде се одвивале државните работи и каде државните службеници ги спроведувале своите работи. Посетата на палатата започнува преку главниот влез Медхал, кое претставува предворие на Мабејн-и Хумајун или Селамик. На влезот од палатата постои многу голема сала со кристални скали и други декоративни елементи. Собите кои следуваат по влезот од Медхал се обрнати или кон морето или кон внатрешноста. Оние кон морето биле користени од официјалните османлиски власти, од Големиот везир и од министрите. Оние кон внатрешноста биле за администрацијата на палатата. По ова следува салата на чиновниците која се наоѓа на десната страна од Медхал. Овде се наоѓа најголемата слика во колекцијата на палатата, од Стефано Уси која прикажува поворка која тргнала од Истанбул кон Мека. Освен оваа слика, овде се наоѓа и слика на австрискиот уметник Рудолф Ернест со пожарот на Државниот театар во Париз и слика на Деландре наречена Германско селско девојче. Освен уметнички слики, во салата се наоѓаат и неколку ценети порцелански вазни. Декорацијата на салата е во типичен француски стил. Салата Суфера, каде биле пречекувани странските амбасадори, и Црвената сала која се користела од султанот како приемна биле украсени на начин на кој се потенцирала големината на царството денеска претставуваат едни од најспектакуларните украсени објекти во Долмабахче. Од салата Зулвехејн на вториот спрат се овозможува премин кон харемот на султанот во делот од Мабејн-и Хумајун. Во овој апартман има кабинет, соби за одмор и бања која е украсена со египетски мермер. Овде се наоѓа и библиотеката на палатата.
Муаједе
Едно од најзабележителните објекти во палатата е салата Муаједе, кој се наоѓа помеѓу Мабејн-и Хумајун и харемот. Овој дел е највисокиот и највеличествениот од целиот комплекс како голема плоштадна сала со монументални размери и зафаќа површина од 2.000 квадратни метри, со висина од 36 метри и 56 столбови. Овде се наоѓа и најголемиот лустер во светот, со 750 светилки, кој бил подарок од страна на британската кралица Викторија и кој бил изработен во Англија со тежина од 4,5 тони. Подот, кој зафаќа површина од 124 м2 е покриен со килим од европски дизајн. Во оваа сала се одржувале церемонии од најразличен вид, како политички така и од религиозен карактер. Горните галерии биле користени од страна на странските амбасадори кои биле поканувани на религиозни церемонии, но исто така и од оркестарот при специјални прилики. Во зимскиот период оваа сала била загревана преку топол воздух кој доаѓал преку системот за греење на долниот кат преку 56 високи столбови. Поради големината на салата, било потребно три дена за загревање на објектот пред да започне некоја церемонија.
Харем-и Хумајун
Харем-и Хумајун претставувал приватниот дел на султанот и неговото семејство и бил поврзан со Мабејн-и Хумајун преку долг ходник кој бил под надзор во секое време. Харемот како приватен простор на султанот е интегриран во целост со целиот комплекс така што не претставува одделен објект од палатата. Во харемот било строго забранет влезот освен на султанот и неговите евнуси. Тој се состои од неколку сали, соби и бањи. Така имало посебни соби за официјалните жени, апартманите на султанот, валиде султан, омилените и наложниците како и за младите деца на султанот. Меѓу најимпресивните одлики на харемот се т.н. сина и розова сала.
Особености
Долмабахче е најголемиот дворец во Труција по плоштина. Местото каде се наоѓа дворецот било залив на Босфорот, и често била користена како градина за прошетка на султаните. Од овде доаѓа и името на палатата, dolma „затворена, исполнета“, a bahce - „градина“. Должината на фасадата на палатата е 600 метри по должина на европскиот дел од Босфорот со вкупно 285 соби, 6 амами, 68 тоалетни и 1427 прозорци. 14 тони злато и 40 тони сребро биле употребени за декорација на таваните кои зафаќаат 45 000 м2, додека пак целиот комплекс има плоштина од 110,000 квадратни метри, заедно со паркот каде се наоѓа и саат кулата.
Самата фасада ја покажува класична европска зграда со две страни. Сепак, внатрешноста на зградата е со типичен отомански стил. Дизајнот на палатата е по западен образ и вклучува елементи од барок, рококо и неокласицизам, преплетени со традиционалното отоманско искуство и култура. Едно од најзабележителните работи во палатата се техничките услуги кои биле воведени во времето, преку гасоводното осветлување, тоалети со вода, централно затоплување и лифт. Таваните се украсени со злато. При изградбата стаклото како материјал нема голема намена, туку бил користен кристалот.
Постојат две монументални порти и тоа: Трезорската порта, пред која се наоѓа саат кулата и Султанска порта. Од страната на морето постои Босфорска порта. При посета на Долмабахче, дозволено е да се разгледа само неговиот административен дел или само харемот.
Златен Рог
Златниот Рог (турски Haliç, Халич; на грчки: Χρυσό Κέρας, Хрисо Керас) е залив на границата меѓу Босфор и Мраморно Море со должина од 12,2 км, ширина 92-120 метри и длабочина 47 метри. Над Златниот Рог се наоѓаат повеќе мостови, меѓу кој е и Галата. Идејата за негова градба била од познатиот италијански уметник Леонардо да Винчи, но неговата замисла се остварила по околу 500 години, а негов архитект бил Булент Гундор.
Набљудувано историски, Златниот Рог претставува најголема стратершка точка во реонот на денешен Истанбул. Во времето на Византија, по должината на брегот биле изградени ѕидини за заштита на градот од поморски напади. Кулата Галата дополнително придонесувала за одбрана на градот. Оваа кула во голема мера била уништена во времето на латинското заземање на градот во 1204 година, но потоа била повторно изградена.
Лоџик Лејн
Лоџик Лејн (анг. Logic Lane, „Сокак на логиката“) е мал калдрмисан сокак од историско значење, кој се наоѓа во рамките на Универзитетскиот колеџ во Оксфорд, Англија, така наречен бидејќи таму се наоѓал одделот за изучување на логиката. Тој ги поврзува улиците Хај Стрит од предната страна на колеџот и Мертон Стрит од задната, која исто така е калдрмисана. На крајот од сокакот, каде што се спојува со хај Стрит, има краток покриен мост.
Западниот крај на сокакот води до Редклифовиот двор и Станот на управникот. На источниот крај се наоѓаат 1903 Даремски згради (на Хај Стрит) и Гудхартовиот двор. Сокакот е всушност ограден со порти од обете страни, и се заклучува ноќно време (обично порано отколку што стои на таблите). Лоџик Лејн главно го користат пешаци, но дозволени се и возила.
Историја
Лоџик Лејн се нарекувал Хорсман Лејн (Horseman Lane) во XIII и XIV век. Во средниот век тука имало коњски млин. Затоа сокакот бил наречен уште и Хорсмал Лејн (Horsemull Lane). Називот Лоџик Лејн бил прифатен во XVII век, бидејќи тогаш на северниот крај на уличката бил сместен одделот за логика.
Во 1904 бил изграден покриен мост на крајот кон Хај Стрит за да се поврзе постариот дел од колеџот со тогаш новите Даремски згради. На овој сокак официјално имале предност јавачите. На ова се противел градскиот совет и дошло до парница, но судот сепак решил во полза на колеџот.
Чилдирски пашалак
Чилдирскиот ејалет (отомански јазик: ایالت ایالت چلدر; Eyālet-i Čildir ) бил ејалет на Отоманското Царство во Југозападен Кавказ. Областа на поранешниот Чилдирски ејалет сега е поделена меѓу Самцхе-Џавахетија и Аџарија во Грузија и провинциите Артвин, Ардахан и Ерзурум во Турција. Административен центар бил градот Чилдир помеѓу 1578-1628, Ахалцихе помеѓу 1628 и 1829 и Олту помеѓу 1829-1845 година.
Османлиите го презеле регионот околу Ахалцихе од Кнежевство Гурија, вазална земја на Сефевидите. Во 1578 година, кога новата покраина била основана, Османлиите го назначиле поранешниот грузиски принц Минучир (кој го зел името на Мустафа по примање на исламот) како прв гувернер.
Во текот на Руско-турската војна (1828-1829), Русите ја окипирале покраината. Административниот центар се пресели од Ахалцихе, кој бил отстапен на Русија па по ова истиот се пременстил во Олту. Поголемиот дел од ејалетот бил отстапен на Русија, додека останатиот дел бил приклучен кон Ејалетот Карс.
Република Карелија
Карелија (руски: Карелия), и (карелски и фински: Karjala) е автономна република во составот на Руската Федерација. Се наоѓа на севрозападниот дел на Русија. Има површина од 172.400 км2 и 716.281 жител. Русите се мнозинство по бројност на население (76,6%).
Поголемиот дел на републиката е под шума. Постојат 60.000, кои заедно со мочуриштата заземаат површина од 2.000 км2. Езерото Ладога и езерото Онега се и најголеми езера во Европа. Карелија на североисток излегува на Белото Море, а на запад се граничи со Финска. Исклучително е богата со минерали, вклучувајќи дијаманти, ванадиум и молибден.
Историски гледано Карелија најпрво била контролирана од новгородската Република. Од XIII век различни делови контролираат Швеѓаните и станува дел на шведската Карелија, сè докека Русија не го добила договорот од Ништата 1721
Население
Според пописот од 2002 г., населението на републиката брои 716 281 жител (0,49% Руската Федерација, на 67-мо место). Урбанизацијата на населението е 75,03%, а густината - 4,2 жители на /км2.
Националниот состав на населениетео е следниов:
Список на државни водачи во 943 година
Ова е список на државни водачи во 43 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Анабаптизам
Анабаптизмот претставува третото движење во протестантството. Неговите наследници сметале дека црквата е составена од личности, кои вистински го преживеале Исус Христос. Тие се спротивставувале на идејата за вистинско постоење на црквата како религиозна институција, туку држеле на личната врска со Бог преку Светиот Дух. Поради ова, тие сметале дека човек треба да биде крстен во вода откако ќе се запознае со својата вера и во овој контекс тие биле најрадикални.
Анабаптистите го отфрлаат носењето на свадбени прстени, или пак учеството во државното управување. Како еден од основачите на Анабаптизмот се смета Томас Минцер. Тој бил предводник на т.н. Селанска војна кога околу 100.000 селани заедно со Минцер биле убиени.
Црква „Св. Илија“ - Бели
Свети Илија – манастирска црква на Белскиот манастир.
Историја
Црквата била изградена заедно со манастирот чии темели биле поставени во 1964 година.
Архитектура
Црквата има правоаголна основа со полукружна апсида на источната страна. Главниот влез е сместен на западната страна до којашто е доградена припрата. Над главниот влез има врамена икона на којашто е претставен Свети Илија, а од десната страна на главниот влез има спомен-плоча посветена на загинати борци во Првата балканска војна. Храмот има и спореден влез на јужната страна. Објектот во целост е обоен во бела боја и е покриен со кров од ќерамиди. Внатрешноста на црквата не е зографисана, а иконостасот содржи икони распоредени во три реда.
Обиди за атентат врз Адолф Хитлер
Ова е список на документирани и извршени обиди за атентат врз германскиот фирер Адолф Хитлер.
Сите обиди се случиле во Третиот Рајх и се направени од страна на граѓани на Рајхот, освен кадешто е поинаку назначено.
Инголфур Арнарсон
Инголфур Арнарсон или Инголф Арнарсон (Ingólfr Arnarson односно Ingólfur Arnarson на современ исландски) — признаен како прв постојан нордијски населувач на Исланд. Според Ланднаама (Landnáma) прв гипоставил темелите на населбата и го дал името на Рејкјавик во 874 година. Иако скорешните археолошки наоди во Исланд укажуваат дека населбите започнале порано, датата веројатно е мошне блиска на наведената.
Средновековниот хроничар Ари Торгилсон (Ari Thorgilsson) вели дека Инголфур бил првиот нордијски населеник на Исланд но спомнува дека пред неговото доаѓање во земјата биле присутни ирски монаси но го напуштиле островот бидејќи не сакале да живеат помеѓу новопристигнатите пагани.
Ланднаама која е напишана два или три века по населувањето содржи долга приказна за населувањето на Инголф. Книгата тврди дека тој ја напуштил Норвешка по вмешаноста во крвна освета. Слушајќи за новиот остров кој Гардар Сваварсон (Garðarr Svavarsson), Флоки Вилгердарсон (Flóki Vilgerðarson) и други го нашле во Атлантскиот Океан решил и самиот да замине. Со Хјерлејфр Хродмарсон (Hjörleifr Hróðmarsson), отпловиле кон Исланд. Кога на хоризонтот го забележале копното, ги исфрлил во морето дрвените столбови (кои означуваа дека е старешина) ветувајќи дека ќе се населат таму каде што боговите ќе решат да ги исфрлат на брег. Двајца од неговите робови потоа го пребаруваа крајбрежјето пред да ги најдат дрвените столбови во малиот залив кој подоцна стана Рејкјавик.
За Инголфур се вели дека населил голем дел од југозападниот дел на Исланд, но по неговто населување ништо повеќе не се знае. Неговиот син Тхорстејн Инголфсон(Þorsteinn Ingólfsson) беше главен старешина и се вели дека го основал првиот Тинг односно собрание во Исланд. Тоа собрание е претходник на денешното Алтинги (Althingi) - националниот парламент на Исланд.
Список на македонски книги од 2007 година
Следува список на книги од македонски автори издадени во 2007 година. Можно е списокот да е нецелосен.
Ндебеле (јазик)
Постојат два јазика наречени ндебеле (isiNdebele):
Никлас фон Виле
Никлас фон Виле (околу 1410 година во Бремгартен, Аргау - 13 април 1479 во Штутгарт) — ран хуманистички писател и преведувач.
Јосиф Руњанин
Јосиф Руњанин или Јосип Руњанин (Josip Runjanin;, – , ) — хрватски композитор.
Животопис
Јосиф Руњанин е роден во Винковци, во тогашната Хабсбуршка Монархија, но по потекло бил од селото Руњани кај Лозница. Бил крстен во православната црква „Слегувањето на Светиот Дух“, затоа што потекнувал од цинцарско семејство кое пребегнало од Србија.
Од Винковци, се преселиле во Бијељина, а потоа во Славонија. Во Сремски Карловци завршил средно образование, по што се определил за воена професија. .
Од 1847 година, до своето пензионирање, напредувал во воената служба и тоа од кадет до потполковник. Еден период бил и во полкот на Јосип Јелачиќ.
Создавањето на хрватската химна
Руњанин, музичкото образование го стекнал кај воениот капетан во Глина, каде што свирел на клавир. Овде, често го посетувал друштвото на илирските родољуби, кои пак одржувале литературни собири читајќи дела на илирски писатели. Тука, за првпат ја слушнал песната на Антун Михановиќ - „Хрватската татковина“. Како хрватска химна првпат била изведена на Хрватско-славонската изложба во Загреб во 1891 година, во време кога никој од авторите не бил жив.
Денес, Јосиф Руњанин го сметат за автор на композицијата „Убава наша татковино“ - (Lijepa naša domovino), денешната химна на Хрватска.
Други дела
Неговиот опус не е голем, но сепак останал запаметен по композицијата на хрватската химна.
Создал неколку хорски напеви, меѓу кои поистакнати се: „Те сакаме Наша Гордост“, посветена на Јосип Јелачиќ.
Руњанин умрел во Нови Сад во 1878 година и бил закопан на Успенските гробишта.
Список на македонски книги од 2008 година
Следува список на книги од македонски автори издадени во 2008 година. Можно е списокот да е нецелосен.
NGC 2445
Објектот бил предмет и на други истражувања, па освен како NGC 2445 се споменува и како UGC 4017, MCG 7-16-17, CGCG 206-24, Arp 143, VV 117, IRAS 07435+3908.
Откривање
Објектот е откриен на 18 јануари 1877 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 2445 е од видот Ring B. Видливиот сјај со голо око изнесува 13,3 m, а оној во рамките на интервалот од минималната до максималната честота 13,9 m, додека површинскиот сјај изнесува 13,6 m/лм2. NGC 2445 има привидни димензии од 1,7' х 1,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 46 м 55 с, а неговата деклинација, односно висината на лакот на тој агол, + 39° 0' 56". Положбениот агол на објектот е во износ од 18°.
Други поделби
Проучување на NGC 2445 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 21776. Во рамките на атласот на длабокото небо, Уранометрија 2000.00, објектот припаѓа на групата означена со бројот 69; додека во Каталогот на основни ѕвезди (GSC) е групиран под бројот 2959. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 701.
Евангелизам
Евангелизамот или евангелско протестантство денес претставува доминантно движење во рамките на протестантството според бројот на верници. Во текот на XVIII век, како евангелисти биле познати и оние кои биле наклонети кон Англиканската црква, како и оние ја поддржувале истата. Ова движење било основено во Велика Британија во 1730-тите, и се здобило со голема популарност во САД во текот на XVIII и XIX век.
Список на државни водачи во 1056 година
Ова е список на државни водачи во 056 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Евангелизам
Англиските евангелисти најмногу внимание оддаваат на значењето на Светото Писмо, потребата од зачувување на верата, на високиот морал. Во Америка, во текот на XIX век, поимот евангелизам се однесувал на оние цркви кои го застапувале идеите на ревивализамот. Се смета дека оние цркви имаат многу заедничко и нивните водачи се надевале дека еден ден ќе се создаде можност за обединување на оваа црква преку која Америка ќе стане христијанска земја.
Во Англија во 1846 година, противниците на англиканската и pимокатоличката црква оствариле меѓусебна соработка на ниво на Евангелистички сојуз.
Список на државни водачи во 1056 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Зенст
Зенст — село и поранешна општина во округот Витенберг, Саксонија-Анхалт, Германија. Од 1 јануари 2009, е дел од градот Косвиг (Анхалт).
Нулопа
Опис
Островот не е населен. Нулопа се наоѓа во протокот Аполима, помеѓу малите острови Маноно и Аполима, кои пак се помеѓу поголемите острови Саваи и Уполу. Административно, островчето е дел од округот Аига-и-ле-Таи.